
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 17Ps/34/2024 6624204345 21. 11. 2024 JUDr. Andrea Gabrielová ECLI:SK:OSLC:2024:6624204345.2
ROZSUDOK V MENE SLOVENSKEJ REPUBLIKY Okresný súd Lučenec sudkyňou JUDr. Andreou Gabrielovou v právnej veci navrhovateľky - opatrovníčky: A. B., narodená XX.XX.XXXX, bytom C. XXX, štátna občianka Slovenskej republiky, v konaní o schválenie právneho úkonu za osobu obmedzenú spôsobilosti na právne úkony: D. D., narodený XX.XX.XXXX, bytom C. XXX, štátny občan Slovenskej republiky, takto rozhodol: Súd s c h v a ľ u j e za osobu obmedzenú spôsobilosti na právne úkony D. D., narodeného XX.XX.XXXX, rodené číslo XXXXXX/XXXX, bytom C. XXX, štátny občan Slovenskej republiky, právny úkon - kúpnu zmluvu uzatvorenú dňa 23.08.2024, ktorú za neho urobila opatrovníčka A. B., narodená XX.XX.XXXX, rodné číslo XXXXXX/XXXX, bytom C. XXX, štátna občianka Slovenskej republiky, ktorej predmetom je predaj nehnuteľností, vedených na Katastrálnom odbore E. F. G. H., pre katastrálne územie a obec C. a to dvojizbový byt č. X na prízemí bytového domu súp. číslo XXX v obci C., číslo vchodu 0, ktorý sa nachádza na pozemku registra „C“ parc. č. C- KN 1195/1, zapísanej na LV č. XXX, okres H., obec a katastrálne územie C., podielu priestoru na spoločných častiach a spoločných zariadeniach domu, zodpovedajúceho pomeru podlahovej plochy bytu k úhrnu podlahových plôch všetkých bytov v dome v podiele 6678/39123 a spoluvlastníckeho podielu k pozemku registra „C“ parc. C- KN XXXX/ X - zastavané plochy a nádvoria o výmere 1370 m2, na ktorom sa dom nachádza, pričom veľkosť spoluvlastníckeho podielu je vyjadrená 6678/39123-nami a to všetko v spoluvlastníckom podiele 1/3, II. Žiaden z účastníkov n e m á nárok na náhradu trov konania. odôvodnenie: 1. Podľa § 2 ods. 1 Civilného mimosporového poriadku (ďalej len „C. m. p.“) na konania podľa tohto zákona sa použijú ustanovenia Civilného sporového poriadku (ďalej len „C. s. p.“), ak tento zákon neustanovuje inak. 2. Podľa § 221 Civilný sporový poriadok (ďalej len „C. s. p.“) písomné vyhotovenie rozsudku nemusí obsahovať odôvodnenie, ak a) je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo b) to ustanovuje tento zákon. 3. Na pojednávaní súd vyhlásil rozsudok, pričom prítomní účastníci konania sa následne vzdali práva podať odvolanie. Preto súd pri vypracovaní písomného rozsudku postupoval podľa § 221 C. s. p. v spojení s ustanovením § 2 ods. 1 C. m. p. Poučenie:
Proti tomuto rozsudku nie je prípustné odvolanie podľa § 368 C. s. p., nakoľko účastníci konania po jeho vyhlásení a odôvodnení sa vzdali práva podať odvolanie voči rozsudku.

